楊播
参考资料

1 2 3 4 5 6 7 8  《汉魏南北朝墓志汇编》：魏故使持節鎮西將軍雍州刺史華陰莊伯墓誌銘」君姓楊，諱播，字延慶，司州恒農郡華陰縣潼鄉習仙里人也。祖父仲真，河內清河二」郡太守。父懿，廣平太守選曹給事中使持節安南將軍洛州刺史恒農簡公。君年十」有五舉司州秀才，拜內小，尋為內行羽林中郎，累遷給事中，領內起部，又以本官進」釐北部尚書事。太和十五年，拜員外散騎常侍龍驤將軍北征都督。十六年又加征」虜將軍，都督北蕃三鎮。討破地豆于賊\。其年秋加武衛將軍中道都督，率騎三萬，北」出雞鹿塞五千餘里，迫逐茹茹而還。其冬改創百官，轉衛尉少卿，本官如故。十七年，」大駕南征，二翼並進。以君為左將軍，恒領萬騎，以衛中權。車駕至洛陽，定鼎於郟鄏。」高祖初建遷都之始，君參密謀\焉。仍以左將軍與咸陽王禧等經始太極廟社殿庫。」又脩成千金堨，引濲洛二水以灌京師。十八年陟前將軍。十九年從駕渡淮，俓\至壽」春。三月，車駕進諸鍾離。司徒馮誕薨于留營。帝乃迴旆北渡，留君為殿，壯其厥功，」賜爵華陰子，尋陟右衛將軍。廿二年從征南陽，以破鄧城制勝之功進爵為伯。又拜」太府卿，加平東將軍。廿三年假節平西將軍，董卒三萬，討逐巴帥泉榮祖於洛州。景」明元年為使持節兼侍中大使，宣命岳牧，巡省方俗。二年復轉左衛將軍，本官伯如」故。其年冬出為使持節都督并州諸軍事安北將軍并州刺史。君情係舊鄉，思陰桑」梓，朝廷許之，改牧本邦。為都督華州諸軍事安西將軍華州刺史，使持節華陰伯如」故。永平二年冊授使持節都督定州諸軍事安北將軍定州刺史，伯如故。君以直方」居性，權臣所忌。帝舅司徒公高肇譖而罪之，遂除名為民。於是閉門靜處，蕭然不」以得失為情，澹爾以時命自守。春秋六十有一，以延昌二年歲次癸巳十一月十六」日寢疾薨於洛陽縣之依仁里。嗣子號忠貞之見枉，冀追賢之有期。三年冬，權遷殯」於華陰鄉館焉。仰遵顧命，喪事之禮，儉過貧庶。四年，高肇伏辜，怨屈斯理。以熙平元」年，有詔申雪，追復爵位。冊贈使持節鎮西將軍雍州刺史，華陰伯如故。考終定謚，」是為莊。粵其年秋九月二日庚申卜窆于本縣舊塋，乃作銘以誌墓。其辭曰：」嵓嵓華岳，浩浩河宗，仁潛智運\，氣結形通。世推儒德，擅時才雄，實誕遺烈，有鬱先蹤。」體孝基忠，懷文曜武，性協剛柔，行孚出處。毓問蕃墀，觀光帝寓，金聲玉潤，清規懋矩。」逶迤秋闈，綢繆春閣，內奉王言，外宣帝略。爪牙是寄，腹心伊託，謀\定中樞，威陵絕漠。」神圖廣運\，寶鼎底遷，南清江沔，北輯沙燕。龍旗肅邁，鳳蓋凱旋，實衛不若，載翼中權。」帝嘉乃績，侯服故鄉，首冠兩弁，腰結參章。海府云委，言諏其良，皇華之命，允洽斯康。」西蔭關陝，北牧代趙，幃裳必褰，市獄不擾。抑絕三欺，敷懷四道，德被猶風，民化如草。」正直莫立，侮謗相傾，違升紫闥，守黜素庭。得喪如命，憘慍弗形，方恢人軌，式範天經。」智流無極，仁壽不長，曙月落景，寒谷凝霜。殞茲民望，殄彼國良，昭塗既晦，幽夜何央。」皇鑒孔明，窮怨載雪，禮隆改殯，恩重臨穴。聲逾古今，寵賁身世，陵谷可算，音塵不滅。
↑  陈小青, , 《古籍整理研究学刊》 (第01期), 2005年, (第01期): 51–53  [2021-07-28], （原始内容存档于2021-07-28）
↑  《魏书·卷五十八·列传第四十六》：播本字元休，太和中，高祖赐改焉。母王氏，文明太后之外姑。播少修整，奉养尽礼。擢为中散，累迁给事，领中起部曹。以外亲，优赐亟加，前后万计。进北部给事中。诏播巡行北边，高祖亲送及户，戒以军略。未几，除龙骧将军、员外常侍，转卫尉少卿，常侍如故。与阳平王颐等出漠北击蠕蠕，大获而还。高祖嘉其勋，赐奴婢十口。迁武卫将军，复击蠕蠕，至居然山而还。
↑  《北史·卷四十一·列传第二十九》：播本字元休，孝文赐改焉。母王氏，文明太后之外姑。播少修饬，奉养尽礼。擢为中散，累迁卫尉少卿。与阳平王颐等出漠北击蠕蠕，大致克获。迁武卫将军，复征蠕蠕，至居然山而还。
↑  《资治通鉴·卷一百四十》：魏主使前将军杨播将步卒三千、骑五百为殿。时春水方长，齐兵大至，战舰塞川。播结陈于南岸以御之，诸军尽济。齐兵四集围播，播为圆阵以御之，身自搏战，所杀甚众。相拒再宿，军中食尽，围兵愈急。魏主在北岸望之，以水盛不能救，既而水稍减，播引精骑三百历齐舰大呼曰:“我今欲渡，能战者来！”遂拥众而济。播，椿之兄也。
↑  《魏书·卷五十八·列传第四十六》：除左将军，寻假前将军。随车驾南讨，至锺离。师回，诏播领步卒三千、骑五百为众军殿。时春水初长，贼众大至，舟舰塞川。播以诸军渡淮未讫，严陈南岸，身自居后。诸军渡尽，贼众遂集，于是围播。乃为圆陈以御之，身自搏击，斩杀甚多。相拒再宿，军人食尽，贼围更急。高祖在北而望之，既无舟船，不得救援。水势稍减，播领精骑三百历其舟船，大呼曰：“今我欲渡，能战者来。”贼莫敢动，遂拥众而济。高祖甚壮之，赐爵华阴子，寻除右卫将军。
1 2  《北史·卷四十一·列传第二十九》：及车驾南讨，假前将军，从至锺离。师回，诏播为圆阵御之。相拒再宿，军人食尽，贼围更急。播乃领精骑三百，历其船大呼曰“我今欲度，能战者出。”遂拥而济，贼莫敢动。赐爵华阴子。后从驾讨破崔慧景、萧衍于邓城，进号平东将军。时车驾耀威沔水，上巳设宴，帝与中军彭城王勰赌射，左卫元遥在勰朋内，而播居帝曹。遥射侯正中，筹限已满。帝曰：“左卫筹足，右卫不得不解。”对曰：“仰恃圣恩，庶几必争”，于是箭正中。帝笑曰：“虽养由之妙，何复过是。”遂举卮以赐播曰：“古人酒以养病，朕今赏卿之能，可谓古今殊也。”除太府卿，进爵为伯。
↑  《魏书·卷四十四·列传第三十二》：二十二年，车驾南讨，遣福与右卫将军杨播为前军。
↑  《魏书·卷五十八·列传第四十六》：后从驾讨崔慧景、萧衍于邓城，破之，进号平东将军。时车驾耀威沔水，上巳设宴，高祖与中军、彭城王勰赌射，左卫元遥在勰朋内，而播居帝曹。遥射侯正中，筹限已满。高祖曰：“左卫筹足，右卫不得不解。”播对曰：“仰恃圣恩，庶几必争。”于是弯弓而发，其箭正中。高祖笑曰：“养由基之妙，何复过是。”遂举卮酒以赐播曰：“古人酒以养病，朕今赏卿之能，可谓今古之殊也。”从到悬瓠，除太府卿，进爵为伯。
↑  《魏书·卷八·帝纪第八》：五月甲寅，以北镇大饥，遣兼侍中杨播巡抚赈恤。
↑  《北史·卷四·魏本纪第四》：五月甲寅，北镇饥，遣兼侍中杨播巡抚振恤。
↑  《魏书·卷五十八·列传第四十六》：景明初，兼侍中，使恒州，赡恤寒乏。转左卫将军。出除安北将军、并州刺史，固辞，乃授安西将军、华州刺史。至州借民田，为御史王基所劾，削除官爵。延昌二年，卒于家。子侃等停柩不葬，披诉积年，至熙平中乃赠镇西将军、雍州刺史，并复其爵，谥曰壮。
↑  《北史·卷四十一·列传第二十九》：后为华州刺史。至州，借人田，为御史王基所劾，除官爵，卒于家。子侃等停柩不葬，披诉积年。至熙平中，乃赠镇西将军、雍州刺史，并复其爵，谥曰壮。
↑  《魏书·卷五十八·列传第四十六》：初，尚书令王肃除扬州刺史，出顿于洛阳东亭，朝贵毕集，诏令诸王送别，昱伯父播同在饯席。酒酣之后，广阳王嘉、北海王详等与播论议竞理，播不为之屈。北海顾谓昱曰:“尊伯性刚，不伏理，大不如尊使君也．”昱前对曰:“昱父道隆则从其隆，道洿则从其洿，伯父刚则不吐，柔亦不茹。”一坐叹其能言。肃曰:“非此郎，何得申二公之美也。”
↑  《北史·卷四十一·列传第二十九》：初，尚书令王肃除扬州刺史，出顿洛阳东亭。酣后，广阳王嘉、北海王详等与播论议竞理，播不为屈。北海王顾昱曰:“尊伯性刚不伏理，大不如尊使君也．”昱对曰:“昱父道隆则从其隆，道洿则从其洿，伯父刚则不吐，柔亦不茹。”坐叹其能言。肃曰:“非此郎，何得申二父之美。”
↑  《魏书·卷五十八·列传第四十六》：播家世纯厚，并敦义让，昆季相事，有如父子。播刚毅。椿、津恭谦，与人言，自称名字。兄弟旦则聚于厅堂，终日相对，未曾入内。有一美味，不集不食。厅堂间，往往帏幔隔障，为寝息之所，时就休偃，还共谈笑。椿年老，曾他处醉归，津扶侍还室，仍假寐阁前，承候安否。椿、津年过六十，并登台鼎，而津尝旦暮参问，子侄罗列阶下，椿不命坐，津不敢坐。椿每近出，或日斜不至，津不先饭，椿还，然后共食。食则津亲授匙箸，味皆先尝，椿命食，然后食。津为司空，于时府主皆引僚佐，人就津求官，津曰：“此事须家兄裁之，何为见问？”初，津为肆州，椿在京宅，每有四时嘉味，辄因使次附之，若或未寄，不先入口。椿每得所寄，辄对之下泣。兄弟皆有孙，唯椿有曾孙，年十五六矣，椿常欲为之早娶，望见玄孙。自昱已下，率多学尚，时人莫不钦羡焉。一家之内，男女百口，缌服同爨，庭无间言，魏世以来，唯有卢渊兄弟及播昆季，当世莫逮焉。
↑  《北史·卷四十一·列传第二十九》：播家世纯厚，并敦义让，昆季相事，有如父子。播性刚毅，椿、津恭谦，兄弟旦则聚于厅堂，终日相对，未曾入内。有一美味，不集不食。厅堂间，往往帏幔隔障，为寝息之所，时就休偃，还共谈笑。椿年老，曾他处醉归，津扶侍还室，仍假寝阁前，承候安否。椿、津年过六十，并登台鼎，而津常旦暮参问，子侄罗列阶下，椿不命坐，津不敢坐。椿每近出，或日斜不至，津不先饭；椿还，然后共食。食则津亲授匙箸，味皆先尝，椿命食，然后食。津为司空，于时府主皆自引僚佐，人有就津求官者，津曰：“此事须家兄裁之，何为见问。”初，津为肆州，椿在京宅，每有四时嘉味，辄因使次附之，若或未寄，不先入口。椿每得所寄，辄对之下泣。兄弟并皆有孙，唯椿有曾孙，年十五六矣，椿常欲为之早娶，望见玄孙。自昱已下，率多学尚，时人莫不钦焉。一家之内，男女百口，缌服同爨，庭无间言。魏世以来，唯有卢阳乌兄弟及播昆季，当世莫逮焉。
↑  《资治通鉴·卷一百五十五》：魏杨播及弟椿、津皆有名德。播刚毅，椿、津谦恭，家世孝友，缌服同爨，男女百口，人无间言。